ลือให้แซด 8 ก.พ.
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันจันทร์ที่ 8 ก.พ. 2553
8 ก.พ. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันจันทร์ที่ 8 ก.พ. 2553
ดัชนีตลาดวันศุกร์ (5 ก.พ.) ที่ผ่านมา หลุด 700 จุด ลงมาปิด 691.41 จุด ร่วง 11.11 จุด หรือคิดเป็น 1.58% มูลค่าซื้อขาย 16,248 ล้านบาท ต่างชาติขายสุทธิ 662 ล้านบาท, สถาบัน/กองทุน และพอร์ตบล. ช่วยกันขาย 
ตลาดหุ้นวันนี้มีลุ้นเด้งหลังจากลงหนัก และหุ้นใหญ่ทยอยประกาศผลดำเนินงานพอกระตุ้นหุ้นได้ แต่ไม่ชัวร์ถ้าขึ้นไป 700 จุด ยืนได้นานแค่ไหน เวลาที่เหลือ 3 สัปดาห์นี้ไม่มีสัญญาณการฟื้นตัวจริงจัง จนกว่าจะผ่านพ้น 26 ก.พ. วันตัดสินคดียึดทรัพย์
สถานการณ์การเงินโลกในยุโรป เป็นตัวแปรใหม่ที่น่า|ห่วงสำหรับตลาดหุ้นโลก ... สดๆ ร้อนๆ กับ “จอสตัน-เอกยุทธ อัญชันบุตร” เซียนหุ้นนักลงทุนรายใหญ่ ที่มองว่าตลาดหุ้นต่างประเทศปีนี้ยังแย่ และจะเริ่มดีตั้งแต่ไตรมาส 4 แล้วฟื้นกลับในปีหน้า 
ขณะที่การเมืองไทยกำลังหน้าสิ่วหน้าขวาน ซื้อหุ้นตอน|ตกใจร่วงหนักๆ หรือช่วง 660 จุด ให้เลวร้ายสุด 580-620 จุด |ไปขายปลายปี “จอสตัน” รับรองกำไรขั้นต่ำ 15-20% ขออย่างเดียวต้องเป็นหุ้นปัจจัยพื้นฐานเท่านั้น ถ้าหุ้นปั่นเก็งกำไร ไม่ประกันการ|ขึ้นดอย
อินโดรามา เวนเจอร์ส (IVL) หุ้นขนาดใหญ่พื้นฐานดี |เข้าเทรดวันแรกจังหวะตลาดหุ้นไม่ดีปิดต่ำจองที่ 10 บาท และ|ยังติดปัญหาคาใจนักลงทุนเกี่ยวกับสิ่งแวดล้อม ไม่งั้นราคาวิ่งปรู๊ดปร๊าดทะลุจองไปแล้ว
จีสตีล (GSTEEL) ปรับโครงสร้างบริหารในองค์กรครั้งสำคัญอีกครั้ง ไม่เพียงแค่เจ้าสัว “สมศักดิ์-ปัทมา ลีสวัสดิ์ตระกูล” จูงมือลงจากประธานกรรมการ-รองประธานกรรมการ เปิดทางการตั้งต่างชาติ 3 รายเป็นผู้บริหารระดับสูง 
ไม่เพียงเท่านั้นยังมี Turnaround Steel Management, LLC เข้ามาปรับปรุงโครงสร้างเงินทุน (Recapitalization) และปรับปรุงระบบบริหาร (Reengineering) ให้กับบริษัท มีนัยสำคัญไม่น้อย แบบพร้อมที่จะรับพันธมิตรใหม่ หลังจากปล่อยเวลาล่วงเลยมาตั้งแต่ปีที่แล้ว